**Z Á P I S N I C A**

zo zasadnutia Obecného zastupiteľstva v Dolných Semerovciach konaného dňa 17.3.2017.

Prítomní boli:

1. Zástupca starostu obce Jozef Hólya

2.Hlavná kontrolórka Agnesa Tureková, Ing.

3. Poslanci OZ Mária Bócová

Henrich Csóvány, Ing.

Peter Škubla

Štefan Tauber

4. Pracovníčky OcÚ Katarína Močárová

Mária Tatárová

5. Neprítomný

6. Ďalší prítomný /občania obce / Margita Blašková

Mária Hlúdiková

Alena Štefanecová

Božena Bodišová

Anikó Lilia

Mária Szabóová

Zsuzsana Gyönyörová

Alžbeta Hólyová

Henrich Hólya

Zuzana Hólyová

Štefan Kovácsik

**R o k o v a n i e**

Rokovanie obecného zastupiteľstva otvoril zástupca starostu obce Jozef Hólya privítaním prítomných. Zvlášť privítal obyvateľov obce Dolné Semerovce, ktorí sa zúčastnili na zasadnutí. Konštatoval, že je prítomná nadpolovičná väčšina poslancov OZ, preto je OZ uznášania schopné. Za overovateľov zápisnice určil Petra Škublu a Štefana Taubera.

Potom oboznámil prítomných s programom rokovania.

Poslanci OZ  program zasadnutia obecného zastupiteľstva jednomyseľne schválili.

**1. Kontrola plnenia uznesení**

Zástupca starostu konštatoval, že cesta II. triedy na začiatku obce ktorá bola poškodená z dôvodu výstavby kanalizačnej siete bola opravená vyplnením štrku . Firma ACCORD s.r.o. o týždeň začne s asfaltovaním, a dá cestu do pôvodného stavu.

Ďalej informoval, že čistením jarkov na území Obce Dolné Semerovce vedenie obce z nedostatku času sa nezaoberala , plánuje najprv všetky jarky upraviť tak, aby bol spád vody v jarkoch v celej dedine zabezpečený.

Zástupca starostu ďalej konštatoval, že ženy ktoré vykonajú aktivačné práce posielal viackrát pozbierať smeti do dediny.

**2. Správa zástupcu starostu – prevádzkovanie ČOV**

Zástupca starostu obce pán Jozef Hólya dal kolovať zápis z pracovného stretnutia na vyriešenie problému splaškovej kanalizácie a ČOV konaného dňa 7.3.2017. Zápis je pripojený ku zápisnici. Prítomní sa dohodli ako postupovať ďalej aby sa dalo uviesť ČOV do prevádzky. Zástupca starostu spomínal, je možné že Obec bude musieť začať skorej vyzbierať poplatok za stočné od obyvateľstva, nakoľko vyčistenie ČOV a uvedenie do prevádzky bude stáť obec Dolné Semerovce nemalé finančné prostriedky.

**3. Správa zástupcu starostu – dom smútku**

Pán zástupca starostu Jozef Hólya vysvetlil, že telefonicky rokoval s dekanom Jánom Nagyom. Je možnosť s cirkvou podpísať nájomnú zmluvu za ten pozemok na ktorom je postavený dom smútku napr. na 15 rokov za symbolickú cenu. Ďalej rokoval geodetmi, ktorí vysvetlili, že treba dať zamerať budovu Domu smútku, dať podpísať vlastníkovi súhlas na zapísanie do katastra. Budova domu smútku bude vo vlastníctve obce a pozemok na ktorom stojí dom smútku zostane vo vlastníctve cirkvi.

**4. Správa zástupcu starostu – parkovisko pod cintorínom**

Pán zástupca starostu Jozef Hólya konštatoval, že bolo dohodnuté miesto kde bude vybudované parkovisko.

**5. Správa zástupcu starostu – čierna skládka**

Zástupca starostu Jozef Hólya konštatoval, že obec poslal na environmentálny fond žiadosť o dotáciu na odstránenie čiernej skládky spolu s projektmi. Stanovený termín bol splnený.

**6. Správa zástupcu starostu – Pigagro s.r.o. výpomoc – dar**

Zástupca starostu Jozef Hólya konštatoval, že obec podpísal zmluvu so spoločnosťou PIGAGRO s.r.o. V mesiaci máj sa začínajú práce na detskom ihrisku.

**7. Kontrola inventarizácie v súlade so zákonom č.: 431/2002 Z.z. o účtovníctve §29 a 30 zameraná na časové rozlíšenie nákladov a výnosov za rok 2016**

Správu hlavnej kontrolórky – kontrola inventarizácie v súlade so zákonom č. 431/2002 Z.z. o účtovníctve § 29 a § 30 zameraná na časové rozlíšenie nákladov a výnosov za rok 2016 predkladala hlavná kontrolórka obce Ing. Tureková. Správa bola doručená poslancom OZ spolu s pozvánkou. Poslanci OZ správu brali na vedomie.

**8. Interpelácia**

V rámci interpelácií neboli žiadne dotazy.

**9. Organizačné opatrenia**

V rámci organizačných opatrení neboli žiadne ďalšie návrhy.

**10. Diskusia**

Anikó Lilia obyvateľka obce navrhovala, vyčleniť miestnosť pre mladých na šport , aby mohli kde zacvičiť. V budove obecného úradu sú ešte voľné miestnosti, ktoré nie sú využité.

Pani Gyönyörová Zuzana obyvateľka obce sa opýtala či by sa nedalo pri ich rodinnom dome jarky naplniť zeminou nakoľko sú veľmi hlboké.

**11. Návrh na uznesenie**

Obecné zastupiteľstvo v Dolných Semerovciach prejednalo :

1. **Kontrola inventarizácie v súlade so zákonom č.: 431/2002 Z.z. o účtovníctve §29 a 30 zameraná na časové rozlíšenie nákladov a výnosov za rok 2016**

Uznesenie č. 113

Obecné zastupiteľstvo v Dolných Semerovciach prejednalo správu hlavnej kontrolórky obce o kontrole inventarizácií v súlade so zákonom o účtovníctve zamerané na časové rozlíšenie nákladov a výnosov za rok 2016 a

**b e r i e n a  v e d o m i e**.

Na záver rokovania zástupca starostu obce konštatoval že program schválený poslancami sa vyčerpal a sa poďakoval prítomným za účasť. Zasadnutie OZ ukončil.

Zápisnicu zástupca starostu podpísal dňa:

Jozef Hólya

zástupca starostu obce

Overovatelia:

Peter Škubla ...............................

Štefan Tauber ...............................

Zápisnicu podpísali dňa:

Zapísala dňa :

Zapisovateľka:

Katarína Močárová ........................................

V Dolných Semerovciach dňa 17.03.2017